recursal/SuperWikiNEXT-32B huggingface dataset:
**เดอะ ซูตอนส์** (อังกฤษ: The Zutons)เป็นวงร็อก อินดี้ จากเมืองลิเวอร์พูลประเทศอังกฤษ

สมาชิก
------

* David McCabe – ร้องนำ, กีตาร์
* Boyan Chowdhury – ลีดกีตาร์, ร้อง
* Abi Harding – แซ็กโซโฟน, ร้อง
* Sean Payne – กลอง, เพอร์คัสชั่น, ร้อง
* Russell Pritchard – เบสกีตาร์, ร้อง

ประวัติ
-------

**เดอะ ซูตอนส์** (The Zutons มาจากคำว่า ‘Zoot Horn’ ฉายามือกีตาร์วง The Magic Band) ฟอร์มวงในปี 2001 ในเมืองลิเวอร์พูลประเทศอังกฤษ เริ่มจากการเป็นวงดนตรี 4 ชิ้น ประกอบไปด้วย David McCabe (ร้องนำ/กีตาร์), Boyan Chowdhury (กีตาร์), Sean Payne (กลอง), Russell Pritchard (เบส) และได้สมาชิกหญิงสาวหนึ่งเดียว Abi Harding (แซ็กโซโฟน) แฟนสาวของ Sean มือกลองมาร่วมวงด้วยในภายหลัง

แรกเริ่มเดอะ ซูตอนส์ มักถูกนำไปเปรียบเทียบกับวง The Coral วงจากเมืองเดียวกัน ที่ได้เซ็นในสังกัดเดียวกัน และมีโปรดิวเซอร์คนเดียวกันคือ Ian Broudie
แต่เพลงของเดอะ ซูตอนส์ นั้นยากที่จะให้คำจำกัดความ นักวิจารณ์อังกฤษเรียกแนวเพลงของพวกเขาว่า "psychedelic cartoon punk" แต่ David McCabe นักร้องนำและมันสมองของวงกล่าวว่า วงดนตรีที่มีอิทธิพลต่อเขาคือ Talking Heads, Devo, Sly& The Family Sonte, Midnight Runner และ Madness

‘Who Killed… The Zutons’ อัลบั้มแรกของเดอะ ซูตอนส์ วางขายในปี 2004 และขายได้ double platinum ในอังกฤษ (6 แสนก๊อปปี้) อยู่ในอันดับ 9 ของ UK Albums Chart อัลบั้มนี้สร้างชื่อให้พวกเขาให้เป็นที่รู้จักทางฝั่งอเมริกา จนเพลง ‘Pressure Point’ ถูกนำไปใช้เป็นเพลงประกอบโฆษณาของยีนส์ Levi’s

เดอะ ซูตอนส์ ได้รับการเสนอชื่อเข้าชิงรางวัลจากเวทีสำคัญอย่าง Mercury Music Prize (2004) และ Brit Awards (2005) สาขา British Break through Act

‘Tired Of Hanging Around’ อัลบั้มชุดที่สอง โปรดิวซ์โดย Stephen Street (เคยโปรดิวซ์ให้ The Smiths, Blur, Kaiser Chiefs) อัลบั้มชุดนี้เข้าไปอยู่ในอันดับที่ 2 ของ UK Albums Chart ทันทีที่ออกวางขายสัปดาห์แรก
และ เป็น ‘Album of the Week’ ที่สถานีวิทยุ Radio One และ Radio Two ของสถานีวิทยุ BBC และ นิตยสาร Music Week ทั้ง 3 สื่อที่มีอิทธิพลมากที่สุดในเกาะอังกฤษ
ซิงเกิลแรกคือ ‘Why Won’t You Give Me Your Love?’ มิวสิกวิดีโอเพลงนี้ถ่ายทำในคิวบา โดยผู้กำกับ Scott Lyon ที่เคยสร้างชื่อจากวิดีโอสุดเท่ห์ของวงอย่าง ฟรานซ์ เฟอร์ดินานด์, คาซาเบียน และ ไคเซอร์ ชีฟส์มาแล้ว 
‘Why Won’t You Give me Your Love’ เข้าชาร์ทในอันดับที่ 9 ของ UK Airplay Chart และเป็นเพลงอันดับ 1 ของ airplay chart ที่ญี่ปุ่น

ผลงาน
-----

* Who Killed… The Zutons ออกจำหน่ายปี 2004
* Tired Of Hanging Around ออกจำหน่ายปี 2006

แหล่งข้อมูลอื่น
---------------

* เว็บไซต์อย่างเป็นทางการของวงเดอะ ซูตอนส์ เก็บถาวร 2009-09-19 ที่ archive.today
**โอมพันนา** (Om Banna) หรือ **บาบากระสุน** (Bullet Baba) เป็นศาลเจ้าที่ตั้งอยู่ในอำเภอปาลีใกล้กับเมืองโชธปุระ ประเทศอินเดีย เพื่อบูชาเทพเจ้าชื่อเดียวกันที่อยู่ในรูปของรถจักรยานยนต์ ตัวศาลเจ้าตั้งอยู่ห่างไป 20 กิโลเมตร (12 ไมล์) จากตัวเมืองปาลี และ 53 กิโลเมตร (33 ไมล์) จากเมืองโชธปุระ รถจักรยานยนต์คันดังกล่าวเป็นรถรุ่น รอยัลเอนฟีลด์บุลเลท RNJ 7773 ขนาด 350 ซีซี

เชื่อกันว่าโอมพันนาจะช่วยคุ้มครองเรื่องการเดินทางให้เป็นไปโดยราบรื่นและปลอดภัย

ประวัติ
-------

เมื่อวันที่ 2 ธันวาคม 1988 โอม พันนา ชายหนุ่มผู้มีชื่อเดิมคือ โอม สิงห์ รฐูร (Om Singh Rathore) (คำว่า *banna* เป็นคำเรียกเยาวชนวรรณะราชปุตในทางให้เกียรติ) เดินทางจากเมืองบังคที (Bangdi) ใกล้ สันเทราว (Sanderao) ในปาลีมุ่งหน้าโจติลา (Chotila) ด้วยรถจักรยานยนต์ ก่อนจะสูญเสียการควบคุมรถและชนเข้ากับต้นไม้ริมทาง และเสียชีวิตคาที่ เช้าวันถัดมา เจ้าหน้าที่ตำรวจได้นำรถจักรยานยนต์ไปไว้ที่สถานีตำรวจท้องถิ่น ก่อนที่ในเช้าวันถัดมาจะพบว่ารถจักรยานยนต์สูญหายไปจากสถานีตำรวจ แต่กลับมาตั้งอยู่ตรงจุดที่เกิดอุบัติเหตุ เจ้าหน้าที่ตำรวจจึงรุดไปยังที่เกิดเหตุ นำรถจักรยานยนต์กลับมาตั้งที่สถานีตำรวจพร้อมทั้งเทน้ำมันเครื่องทิ้งจนหมด และล็อกรถยนต์ไว้ด้วยกุญแจ ก่อนที่ในเช้าวันถัดมาจะพบว่าจักรยานยนต์ไลคันดังกล่าวหายไปจากสถานีตำรวจ และกลับมาตั้งอยู่ที่จุดเกิดเหตุเหมือนเดิม

การบูชา
-------

ชาวบ้านที่สัญจรผ่านบริเวณศาลจะโค้งคำนับหรือทำความเคารพองค์โอมพันนา บ้างมีการถวายเครื่องดื่มแอลกอฮอล์ขวดเล็ก ๆ และมีการร้องเพลงสรรเสริญ
ของถวายบูชามีทั้งธูป, ดอกไม้, มะพร้าว, สุรา, ด้ายแดงและขนมหวาน รวมถึงมีการจุดเพลิงนิรันดร์ที่ศาลเจ้าด้วย

อ้างอิง
-------

1. ↑  DelhiAugust 6, Dishank Purohit New; August 6, 2015UPDATED; Ist, 2015 16:29. "From Bullet Baba to Whiskey devi, 6 unusual temples in India". *India Today* (ภาษาอังกฤษ). สืบค้นเมื่อ 2019-03-26.`{{cite web}}`: CS1 maint: numeric names: authors list (ลิงก์)
2. ↑  Sharma, Anil (September 2010). "Rev up those prayers at Bullet Banna's". Overseas Indian. คลังข้อมูลเก่าเก็บจากแหล่งเดิมเมื่อ 2013-12-13. สืบค้นเมื่อ 2021-01-05.
3. 1 2  "A prayer for drunk rider, shrine for his bike". Indian Express. 25 October 2009.
4. ↑  "Bullet Baba's temple in Rajasthan". India Tribune.
5. ↑  "OM Bana's Bullet 350cc A Highway legend". DriveSpark. 3 September 2012.
6. ↑  "Bullet Baba's Temple in Jodhpur where People worship 350 cc Bullet". *amazingindiablog.in*. สืบค้นเมื่อ 11 August 2017.
7. ↑  "The legend of 'Bullet Baba', a motorcycle revered as saviour of troubled travellers". *Deccan Chronicle*. 16 August 2016.
8. ↑  "Om Banna History at Jai Rajputana Website". คลังข้อมูลเก่าเก็บจากแหล่งเดิมเมื่อ 2017-08-16. สืบค้นเมื่อ 2021-01-05.

แหล่งข้อมูลอื่น
---------------

* Listen and Download Om Banna Bhajans and Songs
* Om Banna, Chotila
* Listen to AUDIO "Om Banna Ri Katha" at Saavn.com
จอมพลเรือ **วิลเลียม เฟรเดอริก ฮอลซี จูเนียร์** ผู้ซึ่งได้รับเครื่องราชอิสริยาภรณ์แห่งจักรวรรดิบริติซ(KBE) (30 ตุลาคม ค.ศ. 1882 – 16 สิงหาคม ค.ศ. 1959) เป็นที่รู้จักกันคือ **บิล ฮอลซี** หรือ **"บลู" ฮอลซี่** เป็นพลเรือเอกชาวอเมริกันในกองทัพเรือสหรัฐในช่วงสงครามโลกครั้งที่สอง เขาเป็นหนึ่งในสี่บุคคลที่ได้รับตำแหน่งยศจอมพลเรือแห่งกองทัพเรือสหรัฐ ซึ่งอีกคนคือ เออร์เนสต์ คิง, วิลเลียม เลฮี และเชสเตอร์ ดับเบิลยู. นิมิตซ์

เขาเกิดในเมืองอลิซาเบธ รัฐนิวเจอร์ซีย์ เขาจบการศึกษาจากสถานศึกษานายทหารเรือสหรัฐ(United States Naval Academy)ในปี ค.ศ. 1904 เขาได้ปฏิบัติหน้าที่ในกองเรือเกรทไวท์ในช่วงสงครามโลกครั้งที่หนึ่ง ซึ่งได้บัญชาการในเรือพิฆาต ยูเอสเอส ชอว์ เขายังได้รับหน้าที่เป็นผู้บัญชาการในเรือบรรทุกเครื่องบิน ยูเอสเอส ซาราโตกา ในปี ค.ศ. 1935 ภายหลังจากได้จบหลักสูตรการบินกองทัพเรือ และได้รับเลื่อนตำแหน่งยศเป็นพลเรือตรีในปี ค.ศ. 1938 เมื่อสงครามในทะเลแปซิฟิกได้เริ่มต้นขึ้น(ค.ศ. 1941-1945) ฮอลซีได้บัญชาการในกองเรือปฏิบัติการเฉพาะกิจซึ่งศูนย์กลางอยู่ที่เรือบรรทุกเครื่องบิน ยูเอสเอส เอนเทอร์ไพรซ์ ในหนึ่งในการตีโฉบฉวยต่อเป้าหมายของญี่ปุ่น

ฮอลซีได้เป็นผู้บัญชาการในเขตพื้นที่ทะเลแปซิฟิกใต้ และเป็นผู้นำกองทัพฝ่ายสัมพันธมิตรในช่วงการต่อสู้รบที่กัวดัลคะแนล(ค.ศ. 1942-43) และการต่อสู้รบที่แนวหมู่เกาะโซโลมอน(ค.ศ. 1942-45) ในปี ค.ศ. 1943 เขาได้เป็นผู้บัญชาการแห่งกองเรือที่สาม ซึ่งเป็นตำแหน่งหน้าที่ที่เขาดำรงตลอดในช่วงเวลาที่เหลือของสงคราม เขาได้เข้าร่วมในยุทธนาวีที่อ่าวเลย์เต ยุทธนาวีครั้งใหญ่ที่สุดของสงครามโลกครั้งที่สอง และตามบางบรรทัดฐานแล้วว่า เป็นยุทธนาวีครั้งใหญ่ที่สุดในประวัติศาสตร์ เขาได้รับตำแหน่งยศเป็นจอมพลเรือในเดือนธันวาคม ค.ศ. 1945 และปลดเกษียณจากการประจำในปฏิบัติหน้าที่ในปี ค.ศ. 1947

อ้างอิง
-------

1. ↑  U.S. officers holding five-star rank never retire; they draw full active duty pay for life.Spencer C. Tucker (2011). *The Encyclopedia of the Vietnam War: A Political, Social, and Military History*. ABC-CLIO. pp. 1685. ISBN 978-1-85109-961-0.
2. ↑  Morison, *The Struggle for Guadalcanal*, p. 183.
3. ↑  Potter, p. 112.
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**แพนเทอรา** (อังกฤษ: Pantera) เป็นวงเฮฟวี่เมทัลจากอาร์ลิงตัน, เท็กซัส ก่อตั้งในปี 1981 โดยพี่น้องตระกูลแอบบอตต์ (Abbott) ได้แก่ มือกลอง วินนี พอล (Vinnie Paul) และมือกีตาร์ ไดม์แบ็ก ดาร์เรลล์ (Dimebag Darrell) และสมาชิกอื่น อีก 2 คนคือ ฟิล แอนเซลโม (Phil Anselmo) ร้องนำ และเร็กซ์ บราวน์ (Rex Brown) มือเบส ตลอดช่วงเวลาในปี 1980 แพนเทอราได้ออกอัลบั้มมา 4 อัลบั้ม ในรูปแบบแกลมเมทัล ก่อนที่จะเปลี่ยนรูปแบบเป็น กรูฟเมทัล ที่นับว่าเป็นวงแรก ๆ ที่ได้นำแนวดนตรีใหม่นี้ขึ้นมาอย่างแท้จริงในอัลบั้มที่ 5 คือ "คาวบอยฟรอมเฮล" (Cowboys from Hell) ในปี 1990 ด้วยทำนองเพลงที่หนักขึ้น นับเป็นอัลบั้มที่ประสบความสำเร็จมากที่สุดครั้งแรกและได้รับความนิยมมากที่สุดนับตั้งแต่ออกอัลบั้มมา ผลสำเร็จนี้ทำให้ในอัลบั้มที่ 7 "ฟาร์บียอนดริฟเวิน" (Far Beyond Driven) สามารถไต่ขึ้นเป็นอันดับ 1 บนบิลบอร์ด 200 ของสหรัฐได้ นับเป็นอัลบั้มแรกของวงการเอ็กซ์ตรีมเมทัลที่สามารถติดอันดับ 1 บนชาร์ท

วงเริ่มสั่นคลอนเมื่อมีสมาชิกติดเฮโรอีน ในปี 1995 ซึ่งส่งผลให้ ฟิล แอนเซลโม นักร้องนำ เกือบจะเสียชีวิตในเวลาต่อมา มีผลต่อการออกอัลบั้มใหม่ของพวกเขา คือ "เดอะเกรทเซาท์เทรินเทรนด์คิล" (The Great Southern Trendkill) ในปี 1996 ที่ต้องล่าช้าออกไป นอกจากนี้อัลบั้ม "เรนเวนติงเดอะสตีล" ในปี 2000 ยังต้องใช้เวลาถึง 7 ปีเพื่อบันทึกเสียงจนเสร็จ ผลของการระส่ำระสายนี่เอง ทำให้พี่น้องตระกูลแอบบอตต์ผู้ก่อตั้งวงยุบวง แล้วไปตั้งวงเองในชื่อ "แดมิจแพลน" (Damageplan) ในปี 2003

ผลของการย้ายไปตั้งวงโดยคนยุบวงคือผู้ก่อตั้งวงนี้เอง ทำให้แพนเทอรา เหลือสมาชิกเพียง 2 คนคือนักร้องกับมือเบส จนในที่สุดก็แตกไป วงแดมิจแพลน ก็ได้เกิดการระส่ำระสายอีกเมื่อ ดาร์เรลล์ ถูกยิงขณะแสดงคอนเสิร์ต ในปี 2004 โดยผู้ก่อเหตุได้รัวกระสุนถึง 15 นัดเข้าใส่เขาและแฟนเพลง ทำให้วงต้องยุติบทบาทเช่นเดียวกับแพนเทอราไปในที่สุด

ต่อมาในเดือนกรกฎาคม 2022 ฟิล แอนเซลโมและเร็กซ์ บราวน์กลับมารวมวงแพนเทอราอีกครั้ง โดยได้แซ็ก ไวลด์และชาร์ลี เบนานเตทำหน้าที่มือกีตาร์และมือกลอง แทนที่พี่น้องตระกูลแอบบอตต์ที่เสียชีวิตไป ตามลำดับ

แพนเทอราได้มีซิงเกิ้ลฮิตมากมายเช่น Walk, Cowboys from Hell, Cemetery Gates, I'm Broken เป็นต้น ด้วยจังหวะเพลงที่มีความหนักจากการริฟฟ์กีตาร์ของดาร์เรลล์ ที่เน้นเป็นเครื่องดนตรีหลักในโครงสร้างเพลง กลูฟว์เมทัล จัดเป็นลักษณะหนึ่งที่คล้ายกับจังหวะแทรชเมทัล แต่จะช้ากว่าในเรื่องความเร็ว ซึ่งจังหวะจัดอยู่ในระดับกลาง และจะเน้นที่ความหนักของกีตาร์และเบสเป็นหลัก

อัลบั้ม
-------

* *Metal Magic* (1983)
* *Projects in the Jungle* (1984)
* *I Am the Night* (1985)
* *Power Metal* (1988)
* *Cowboys from Hell* (1990)
* *Vulgar Display of Power* (1992)
* *Far Beyond Driven* (1994)
* *The Great Southern Trendkill* (1996)
* *Reinventing the Steel* (2000)

อ้างอิง
-------

1. ↑
2. ↑
3. ↑
4. ↑
5. ↑  "It's Official: ZAKK WYLDE And CHARLIE BENANTE To Tour With PANTERA's Surviving Members". *Blabbermouth.net*. July 14, 2022. สืบค้นเมื่อ July 14, 2022.
6. ↑
**หมึกสายเลียนแบบ** หรือ **หมึกสายพรางตัว** (อังกฤษ: Mimic octopus; ชื่อวิทยาศาสตร์: *Thaumoctopus mimicus*) เป็นหมึกประเภทหมึกสายชนิดหนึ่ง จัดเป็นเพียงชนิดเดียวเท่านั้นที่อยู่ในสกุล *Thaumoctopus*

หมึกสายเลียนแบบ มีลักษณะคล้ายกับหมึกสายมหัศจรรย์ (*Wunderpus photogenicus*) มาก ทั้งนี้เป็นไปเพราะการพรางตัวและเลียนแบบเพื่อป้องกันตัวจากสัตว์นักล่า เพราะหมึกสายมหัศจรรย์นั้นมีน้ำลายที่มีพิษ และเปลี่ยนสีตัวเองได้อย่างรวดเร็วมาก โดยหมึกสายเลียนแบบสามารถที่จะเลียนแบบสัตว์ทะเลต่าง ๆ ได้มากมาย ไม่ว่าจะเป็น งูสมิงทะเลปากเหลือง, ปลาลิ้นหมา, ไครนอยด์, กั้ง และสัตว์อื่น ๆ ได้อีกถึง 15 ชนิด ซึ่งจะไม่แค่เลียนแบบลักษณะรูปร่างภายนอกเท่านั้น แต่ยังที่จะปรับเปลี่ยนท่าทางการเคลื่อนไหวไปตามสัตว์ที่เลียนแบบด้วย เช่น เมื่อเลียนแบบไครนอยด์ ก็จะปล่อยตัวเองล่องลอยไปกับกระแสน้ำ หรือเลียนแบบปลาลิ้นหมา ก็จะห่อตัวลู่ไปกับพื้นทราย ในลักษณะการว่ายน้ำแบบเดียวกับปลาลิ้นหมา และยังอาจจะทำระยางค์แข็งยื่นออกมาคล้ายกับก้านครีบแข็งของปลาลิ้นหมาบางชนิด เช่น ปลาลิ้นหมานกกระตั้ว ซึ่งที่ก้านครีบอกมีพิษ ได้อีกด้วย

ขณะฝังตัวอยู่ใต้ทราย โดยโผล่มาแต่ส่วนตา
หมึกสายเลียนแบบมีลักษณะคล้ายกับหมึกสายมหัศจรรย์มาก เมื่อโตเต็มที่มีความยาวได้มากกว่า 60 เซนติเมตร (2 ฟุต) แต่จะแตกต่างจากหมึกสายมหัศจจรรย์ตรงที่มีสีที่เข้มกว่ามาก และมีลวดลายน้อยกว่า พบกระจายพันธุ์ตามพื้นทะเลที่บริเวณช่องแคบเลมเบห์ ทางตอนเหนือของเกาะซูลาเวซี ในอินโดนีเซีย ปกติจะเคลื่อนที่ด้วยการคืบคลานไปกับพื้นทรายใต้ทะเล เมื่อจะหากินหรือหลบซ่อนตัวจะฝังตัวเองลงใต้พื้นทราย โดยโผล่มาแค่ส่วนตาที่ยื่นออกมาจากส่วนหัว โดยมีประสาทรับรสและประสาทรับความรู้สึกที่ไวมากในหนวดแต่ละเส้น 

หมึกสายเลียนแบบ ได้รับการค้นพบครั้งแรกในปี 1998 โดย มาร์ก นอร์แมน ช่างภาพใต้น้ำขณะที่กำลังดำน้ำอยู่ และได้รับคำบรรยายทางวิทยาศาสตร์ในปี 2005

อ้างอิง
-------

1. ↑  *Thaumoctopus*
2. ↑  AdvancedAquarist.com's article *Captive Observations of the Mimic Octopus เก็บถาวร 2011-08-15 ที่ เวย์แบ็กแมชชีน*
3. ↑  PBS.org's article *Legend of the deep เก็บถาวร 2008-07-26 ที่ เวย์แบ็กแมชชีน*
4. ↑  ช่องแคบเลมเบห์ เมืองหลวงแห่งสรรพชีวิต
5. 1 2  *The Mimic Octopus*, "Nick Baker's Weird Creatures". สารคดีทางอนิมอลพลาเน็ต ทางทรูวิชั่นส์: จันทร์ที่ 4 กุมภาพันธ์ 2556

วิกิมีเดียคอมมอนส์มีสื่อที่เกี่ยวข้องกับ ***Thaumoctopus mimicus***

แหล่งข้อมูลอื่น
---------------

* คลิปวีดีโอจากยูทูบ

 ข้อมูลที่เกี่ยวข้องกับ Thaumoctopus mimicus ที่วิกิสปีชีส์
**ไอ โอกาวะ** (ญี่ปุ่น: 大川藍; โรมาจิ: *Okawa Ai*) คือ ไอดอลญี่ปุ่น สังกัด"LesPros Entertainment agency" และเป็นหนึ่งในสมาชิกรุ่นที่สอง ของวง"ไอดอลลิ่ง!!!" หมายเลขประจำตัวคือ 20

ประวัติการทำงาน
---------------

ไอ โอกาวะ เข้ามาเป็นสมาชิกรุ่นที่สาม ของวง ไอดอลลิ่ง!!! เมื่อเดือน เมษายน ปี พ.ศ. 2552 พร้อมกับ คาเอเดะ ฮาชิโมโตะ และ ยูริกะ ทาจิบานะ
ผลงานแรกที่เธอได้ร่วมร้องกับเพื่อนๆ คือ ผลงานซิงเกิ้ลที่ 7 "เบบี้ บลู"

ในช่วงเดือนธันวาคม ปีพ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "โทกิเมกิ ไอดอลลิ่ง!!!" และได้ออกผลงานซิงเกิ้ลที่ 9 "เทโนะ ฮิระ โนะ ยูกิ"

ผลงาน
-----

### ดีวีดี

* [2009.9.25] Mahou no iLAND DVD ikenai Kagaijugyou (魔法のiらんどDVD イケない課外授業)
* [2010.4.21] Okawa-san (おおかわさん)

### โฟโต้บุ๊ค

* [2010.2.24] Ai (藍)

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-07-22. สืบค้นเมื่อ 2010-07-26.

ดูเพิ่ม
-------

* ไอดอลลิ่ง!!!
* โทกิเมกิ ไอดอลลิ่ง!!!

แหล่งข้อมูลอื่น
---------------

* Ai Okawa Official Website เก็บถาวร 2010-08-10 ที่ เวย์แบ็กแมชชีน
* Idoling!!! Official Website
* Official Blog
**รังสีแคโทด** (อังกฤษ: cathode ray) คือกระแสของอิเล็กตรอนที่สังเกตได้ในท่อสุญญากาศ ถ้าเราติดตั้งอิเล็กโทรดสองชุดเข้ากับท่อแก้วที่เป็นสุญญากาศแล้วจ่ายโวลต์เข้าไป จะสังเกตได้ว่าแก้วทางฝั่งตรงข้ามของอิเล็กโทรดขั้วลบจะเรืองแสง ซึ่งเกิดจากการปลดปล่อยอิเล็กตรอนและเดินทางตั้งฉากกับแคโทด (คือขั้วอิเล็กโทรดที่เชื่อมต่อกับขั้วลบของแรงดันจ่าย) ปรากฏการณ์นี้สังเกตพบครั้งแรกโดย โจฮันน์ ฮิตทอร์ฟ นักฟิสิกส์ชาวเยอรมันเมื่อปี ค.ศ. 1869 ต่อมาในปี ค.ศ. 1876 ยูจีน โกลด์สไตน์ ตั้งชื่อให้ว่า *kathodenstrahlen* หรือรังสีแคโทด

ปี ค.ศ. 1897 เจ. เจ. ทอมสัน นักฟิสิกส์ชาวอังกฤษ พิสูจน์ว่ารังสีนี้ประกอบด้วยอนุภาคประจุลบซึ่งไม่เคยรู้จักมาก่อน ต่อมาจึงมีการตั้งชื่ออนุภาคนี้ว่า "อิเล็กตรอน" หลอดรังสีแคโทด (Cathode ray tube หรือ CRT) เป็นท่อใช้ควบคุมการหักเหของลำอิเล็กตรอนโดยอาศัยสนามแม่เหล็กหรือสนามไฟฟ้า เพื่อใช้สร้างภาพบนจอโทรทัศน์ยุคเก่า ที่เรียกกันว่า จอ CRT

อ้างอิง
-------

1. ↑  Joseph F. Keithley  *The story of electrical and magnetic measurements: from 500 B.C. to the 1940s* John Wiley and Sons, 1999 ISBN 0-7803-1193-0, page 205

แหล่งข้อมูลอื่น
---------------

* The Cathode Ray Tube site
* ภาพซิมูเลชั่นแสดงอิเล็กตรอนในสนาม สร้างโดย BIGS
**วัดชำป่างาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่ากระดาน อำเภอสนามชัยเขต จังหวัดฉะเชิงเทรา ปัจจุบันมีพระหลาว อุชุโก เป็นผู้รักษาการแทนเจ้าอาวาส

วัดชำป่างามสร้างขึ้นตั้งแต่เมื่อ พ.ศ. 2396 ได้รับพระราชทานวิสุงคามสีมา 10 กุมภาพันธ์ พ.ศ. 2521 มีหลวงพ่อคง สุวัณณ ซึ่งเป็นชาวเขมร แขวงเมืองพระตะบอง เป็นอดีตเจ้าอาวาสรูปแรก ซึ่งท่านเป็นคณาจารย์ดังรอบรู้ในพระธรรมวินัยพุทธคมแก่กล้า หลวงพ่อคงเป็นพระเกจิอาจารย์ที่มีชื่อเสียงโด่งดังและเป็นที่เคารพศรัทธาของพุทธศาสนิกชนอย่างกว้างขวาง โดยเฉพาะชาวเมืองฉะเชิงเทราและใกล้เคียง แม้จะเป็นวัดเล็ก ๆ ที่ตั้งอยู่เข้าไปในป่าลึก เดินทางไปวัดได้ด้วยความยากลำบาก เจ้าพระยาอภัยภูเบศร์ (ชุ่ม อภัยวงศ์) มีความเคารพเลื่อมใสในหลวงพ่อคงเป็นอย่างสูง เมื่อจะเดินทางกลับเมืองไทยเนื่องจากต้องยกเมืองพระตะบองให้ฝรั่งเศส ได้สร้างกุฏิและเสนาสนะถวาย หลวงพ่อคงสร้างวัตถุมงคลเพื่อแจกจ่ายหลายชนิด ทั้งสมเด็จชานหมาก เหรียญ แหวน ตะกรุด ผ้ายันต์ เสื้อยันต์ ผ้าประเจียด และพระเครื่องต่าง ๆ

วัดยังมีเกจิอาจารย์อีกรูป คือ หลวงพ่อสาย ยสชาโต ท่านเป็นพระนักพัฒนา สนับสนุนทางด้านการศึกษาให้แก่ชุมชนหมู่บ้าน ด้วยการสร้างโรงเรียนวัดชำป่างาม "สายรัฐประชาสรรค์"

อ้างอิง
-------

1. ↑  "วัดชำป่างาม". สำนักงานพระพุทธศาสนาแห่งชาติ.
2. ↑  "เหรียญรูปเหมือนรุ่นแรก หลวงพ่อคง วัดซำป่าง่าม จ.ฉะเชิงเทรา ปี2483". สยามรัฐ.
3. ↑  "'หลวงพ่อสาย'เกจิดังแปดริ้วละสังขาร". คมชัดลึก.
เจ้าหญิงแคทเทอรีน มกุฎราชกุมารีแห่งยูโกสลาเวีย (นามเดิม แคทเทอรีน แคร์รี เบ็ทติส; ประสูติ 13 พฤศจิกายน พ.ศ. 2486) เป็นพระวรชายาองค์ปัจจุบันในอาเล็กซานดาร์ คาราจอร์เจวิช

แคทเทอรีนได้รับการศึกษาในเอเธนส์และโลซาน ประเทศสวิตเซอร์แลนด์ ศึกษาด้านธุรกิจที่มหาวิทยาลัยเดนเวอร์ รัฐโคโลราโดและมหาวิทยาลัยแดลลัส รัฐเท็กซัส แคทเทอรีนทำงานด้านธุรกิจไม่กี่ปีในสหรัฐอเมริกา

ในวันที่ 25 พฤศจิกายน พ.ศ. 2505 แคทเทอรีนทรงพบกับ แจ็ค ดับเบิลยู เอนดริว และได้สมรสกันมีบุตร 2 คนคือ เดวิดและเอลิสัน เอลิสันมีบุตรทั้งหมด 4 คนได้แก่ อแมนดา, สเตฟานี, นิโคลัส และไมเคิล ส่วนเดวิดมีบุตร 1 คนคือ อเล็กซานเดอร์ ปัจจุบันเดวิดและเอลิสันอยู่ที่ประเทศกรีซ แคทเทอรีนได้ท่องเที่ยวหลายๆที่ในโลกและอาศัยอยู่ที่ออสเตรเลีย, แอฟริกา และสหรัฐอเมริกา แคทเทอรีนและแจ็ค แอนดริวได้หย่าขาดกันในวันที่ 7 ธันวาคม พ.ศ. 2527

แคทเทอรีนได้พบกับอาเล็กซานดาร์ คาราจอร์เจวิช ที่วอชิงตัน ดี.ซี. ใน พ.ศ. 2527 และทั้งคู่ได้อภิเษกสมรสกันที่กรุงลอนดอนในวันที่ 21 กันยายน พ.ศ. 2528 โดยเพื่อนฝ่ายชายคือ สมเด็จพระราชาธิบดีคอนสแตนตินที่ 2 แห่งกรีซ พระญาติชั้นที่ 1 และพยานคือ เจ้าชายโทมิสลาฟแห่งยูโกสลาเวีย พระปิตุลาของอาเล็กซานดาร์

อาเล็กซานดาร์และเจ้าหญิงแคทเทอรีน พระวรชายาองค์ปัจจุบัน
เจ้าหญิงแคทเทอรีนทรงพระราชกรณียกิจอุทิศแก่การกุศลตั้งแต่เกิดความขัดแย้งในยูโกสลาเวีย พระนางทรงประกอบพระราชกรณียกิจเพื่อสิทธิมนุษยชน และทรงเป็นผู้อุปถัมภ์องค์การสิทธิมนุษยชน ใน พ.ศ. 2544 ทรงจัดตั้งเว็บไซต์เพื่อสิทธิมนุษยชนในเบลเกรดเพื่อขยายเครือข่ายองค์การเพื่อสิทธิมนุษยชนด้วยการเปิดการให้บริจาค

ใน พ.ศ. 2534 อาเล็กซานดาร์ได้เสด็จมายังเบลเกรดพร้อมเจ้าหญิงแคทเทอรีนและพระโอรสของอาเล็กซานดาร์ พระราชวงศ์ได้รับการต้อนรับจากพสกนิกรผู้สนับสนุนราชวงศ์นับแสน และประชาชนทั้งหลายได้ให้การสนับสนุนราชวงศ์คาราจอร์เจวิชและเรียกร้องให้เปลี่ยนการปกครองเป็นระบอบราชาธิปไตยภายใต้รัฐธรรมนูญ

ในวันที่ 17 กรกฎาคม พ.ศ. 2544 หลังจากการปฏิวัติประชาธิปไตยในเซอร์เบีย อาเล็กซานดาร์, เจ้าหญิงแคทเทอรีน มกุฎราชกุมารีแห่งยูโกสลาเวีย และพระโอรสของอาเล็กซานดาร์ทรงมีสิทธิ์ในพระราชวังหลวงที่กรุงเบลเกรด

อ้างอิง
-------

* Official biography of HRH Crown Princess Katherine เก็บถาวร 2011-10-15 ที่ archive.today
* [ Lifeline Humanitarian Organization
* [ Lifeline Humanitarian Organization Chicago
* 


| ก่อนหน้า |  | แคทเทอรีน แคร์รี เบ็ทติส |  | ถัดไป |
| --- | --- | --- | --- | --- |
| **เจ้าหญิงมาเรีย เดอ กลอเรีย ดัสเชสแห่งซาโกรบ** |  |  **สมเด็จพระราชินีแห่งยูโกสลาเวีย(คาราดอร์เดวิค)ภายใต้กฎหมาย** (21 กันยายน พ.ศ. 2528 – ปัจจุบัน) |  | **ทรงดำรงพระยศอยู่** |
***ระเบียงพักใจ สายใยผูกพัน*** (ญี่ปุ่น: メタモルフォーゼの縁側; โรมาจิ: *Metamorufōze no Engawa*) เป็นซีรีส์มังงะญี่ปุ่นโดยคาโอริ สึรูตานิ เผยแพร่ออนไลน์เป็นรายเดือนทางนิตยสารมังงะรายเดือนออนไลน์ *คอมิกนิวไทป์* ตั้งแต่เดือนพฤศจิกายน พ.ศ. 2560 ถึงตุลาคม พ.ศ. 2563 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ภาพยนตร์ไลฟ์แอ็กชันดัดแปลงฉายในประเทศญี่ปุ่นเมื่อวันที่ 17 มิถุนายน พ.ศ. 2565 มีกำหนดฉายในประเทศไทยในเทศกาลภาพยนตร์ญี่ปุ่น 2566 ที่โรงภาพยนตร์เฮ้าส์สามย่านในวันที่ 11 กุมภาพันธ์ พ.ศ. 2566

*ระเบียงพักใจ สายใยผูกพัน* ชนะเลิศในสาขามังงะหน้าใหม่ในรางวัลเทศกาลศิลปะสื่อญี่ปุ่นครั้งที่ 22 และได้รับการเสนอในรางวัลมังงะไทโชในปี พ.ศ. 2562 และ พ.ศ. 2564

เนื้อเรื่อง
-----------

อิจิโนอิ ยูกิ หญิงชราอายุ 75 ปีอาศัยเพียงลำพังหลังการเสียชีวิตของสามี วันหนึ่งไปเจอหนังสือมังงะแนว BL (boys' love) ในร้านหนังสือจึงซื้อมาด้วยความอยากรู้อยากเห็น เป็นที่สนใจของพนักงานร้านหนังสือคนหนึ่งชื่ออุราระ ซายามะ นักเรียนมัธยมปลายอายุ 17 ปีผู้ขี้อายและเป็น*ฟูจิชิ*ที่ไม่มีเพื่อน เมื่ออิจิโนอิกลับมาซื่อมังงะแนว BL เพิ่ม ทั้งสองจึงได้พัฒนามิตรภาพต่างวัยที่มีอายุห่างกัน 58 ปี

ตัวละคร
-------

อิจิโนอิ ยูกิ (市野井 雪, *Ichinoi Yuki*)
รับบทแสดงโดย โนบูโกะ มิยาโมโตะ
อุราระ ซายามะ (佐山 うらら, *Sayama Urara*)
รับบทแสดงโดย มานะ อาชิดะ

อ้างอิง
-------

1. ↑  Silverman, Rebecca (2020-07-29). "BL Metamorphosis GN 1 & 2". *Anime News Network*. สืบค้นเมื่อ 2021-02-06.
2. ↑  "BL Metamorphosis #JFF2023". *เฮ้าส์สามย่าน*. สืบค้นเมื่อ January 26, 2023.
3. 1 2  Pineda, Rafael Antonio (November 25, 2021). "Live-Action BL Metamorphosis Film Unveils Cast, Staff, Summer 2022 Opening". *Anime News Network*. สืบค้นเมื่อ November 25, 2021.

แหล่งข้อมูลอื่น
---------------

* *ระเบียงพักใจ สายใยผูกพัน* (มังงะ) ที่เครือข่ายข่าวอนิเมะ
***เอาต์ลาสต์*** (อังกฤษ: Outlast) เป็นวิดีโอเกมแนวสยองขวัญเอาชีวิตรอดมุมมองบุคคลที่หนึ่ง พัฒนาและจำหน่ายโดยเรดบาร์เรลส์ เกมเกี่ยวข้องกับนักข่าวสืบสวนอิสระชื่อ ไมลส์ อัปเชอร์ ซึ่งตัดสินใจเข้าไปสืบสวนในโรงพยาบาลจิตเวชแห่งหนึ่งในแดนไกลชื่อ โรงพยาบาลเมานต์แมสซิฟ ตั้งอยู่ในแนวภูเขาของเลกเคาน์ตี รัฐโคโลราโด สำหรับเนื้อหาดาวน์โหลดวิสเซิลโบลเวอร์มีเนื้อเรื่องเกี่ยวกับเวย์ลอน พาร์ก คนที่พาไมลส์ไปที่นั่นครั้งแรก

*เอาต์ลาสต์*ออกจำหน่ายลงไมโครซอฟท์ วินโดวส์ ในวันที่ 4 กันยายน ค.ศ. 2013 เพลย์สเตชัน 4 ในวันที่ 4 กุมภาพันธ์ ค.ศ. 2014 และเอกซ์บอกซ์ วัน ในวันที่ 19 มิถุนายน ค.ศ. 2014 *เอาต์ลาสต์*ได้รับคำวิจารณ์ด้านบวก และได้รับการยกย่องในเรื่ององค์ประกอบและระบบเกมที่สยองขวัญ เกมเวอร์ชันลินุกซ์และโอเอสเท็นออกจำหน่ายภายหลังในวันที่ 31 มีนาคม ค.ศ. 2015 นับถึงเดือนตุลาคม ค.ศ. 2016 เกมขายได้รวม 4 ล้านหน่วย

เกมภาคต่อจะออกจำหน่ายในวันที่ 25 เมษายน ค.ศ. 2017

อ้างอิง
-------

1. ↑  "Humble Indie Bundle 14 Is Out, Outlast & Shadow Warrior New To Linux". GamingOnLinux. สืบค้นเมื่อ 31 March 2015.
2. ↑  "Red Barrels Shares Original Outlast Sales Figures, Talks About the Ending". 19 October 2016. สืบค้นเมื่อ 19 December 2016.

แหล่งข้อมูลอื่น
---------------

วิกิคำคมภาษาอังกฤษ (English) มีคำคมที่กล่าวโดย หรือเกี่ยวกับ: 
**Outlast**

* เว็บไซต์ทางการ
**กกคมบางกลม** (ชื่อวิทยาศาสตร์: *Fuirena ciliaris*) หรือ *หญ้าก้ามกุ้ง* เป็นพืชใบเลี้ยงเดี่ยวอยู่ในวงศ์กก มีอายุขัยหลายปี ลักษณะลำต้นเป็นกอ ตั้งตรง สูง 15-50 เซนติเมตร ปลายลำมีขนคายมือ กาบใบโอบปิดลำรูปทรงกระบอกยาว 3-7 เซนติเมตร มีเหลี่ยมและสันชัดเจน ใบรูปหอกหรือรูปแถบ กว้าง 3-8 มิลลิเมตร ยาว 10-100 เซนติเมตร เนื้อหยาบ ผิวใบและขอบใบมีขนคายมือ ดอกของกกคมบางกลมออกเป็นช่อกระจุก มีช่อดอกย่อย 1-5 ช่อ กระจุกดอกย่อยรูปไข่หรือรูปรี กว้างประมาณ 3 มิลลิเมตร ยาว 5-12 มิลลิเมตร มีสีเขียวเข้ม กาบช่อย่อยแผ่นเนื้อหยาบ รูปรี เรียงสลับบนแกนช่อย่อย ปลายเป็นหนามแหลมยาวประมาณ 3 มิลลิเมตร มีเกสรเพศผู้ 6 อัน ส่วนผล มีลักษณะเป็นรูปไข่กลับหรือรูปรี มีผิวเกลี้ยงเป็นคลื่น ขยายพันธุ์โดยใช้เมล็ด

กกคมบางกลมพบได้ในที่โล่งน้ำขังตื้นๆ ริมบึง หรือตามชายฝั่ง รวมถึงพบได้ในทุ่งนา พืชชนิดนี้กระจายพันธุ์ทั่วไปตั้งแต่เขตร้อนในทวีปแอฟริกา เอเชียใต้ เช่น ประเทศอินเดีย ภูมิภาคเอเชียตะวันออกเฉียงใต้ ตอนใต้ของประเทศจีนและญี่ปุ่น ไปจนถึงประเทศออสเตรเลีย

ชื่อพ้อง
--------

ชื่อพ้องของกกคมบางกลม มีดังนี้

* **ชื่อพ้อง**
	+ *Fuirena ciliaris apetala* (Wingf.)
	+ *Fuirena glomerata* (Lam.)
	+ *Fuirena rottboellii* (Nees)
	+ *Scirpus ciliaris* (L.)

อ้างอิง
-------

1. 1 2  Synonyms Details - Fuirena ciliaris จาก Discover Life, สืบค้นวันที่ 22 พฤศจิกายน 2553
2. 1 2  กกคมบางกลม เก็บถาวร 2011-05-07 ที่ เวย์แบ็กแมชชีน จากระบบสืบค้นฐานข้อมูลพรรณไม้องค์การสวนพฤกษศาสตร์ กระทรวงทรัพยากรธรรมชาติและสิ่งแวดล้อม, สืบค้นวันที่ 22 พฤศจิกายน 2553
3. ↑  Fuirena ciliaris จาก Hawaiian Ecosystems at Risk project (HEAR) - Invasive species information for Hawaii and the Pacific, สืบค้นวันที่ 22 พฤศจิกายน 2553
แอร์บัส เอ380 ของเอมิเรตส์ที่ท่าอากาศยานฮีทโธรว์
หน้านี้คือรายชื่อจุดหมายปลายทางของเที่ยวบินต่าง ๆ ของสายการบินเอมิเรตส์ ทั้งนี้ไม่รวมถึงสายการบินเอมิเรตส์ สกายคาร์โก ซึ่งเป็นสายการบินขนส่งสินค้า

ทวีปแอฟริกา
-----------

โกตดิวัวร์ ประเทศโกตดิวัวร์

* อาบีจาน

  

ไนจีเรีย ประเทศไนจีเรีย

* อาบูจา
* ลากอส

  

กานา ประเทศกานา

* อักกรา

  

เอธิโอเปีย ประเทศเอธิโอเปีย

* อาดดิสอาบาบา

  

แอลจีเรีย ประเทศแอลจีเรีย

* แอลเจียร์

  

อียิปต์ ประเทศอียิปต์

* ไคโร

  

แอฟริกาใต้ ประเทศแอฟริกาใต้

* เคปทาวน์
* เดอร์บัน
* โจฮันเนสเบิร์ก

  

โมร็อกโก ประเทศโมร็อกโก

* คาซาบลังกา

  

กินี ประเทศกินี

* โกนากรี

  

เซเนกัล ประเทศเซเนกัล

* ดาการ์

  

แทนซาเนีย ประเทศแทนซาเนีย

* ดาร์เอสซาลาม

  

ยูกันดา ประเทศอูกันดา

* เอ็นเทบเบ

  

ซิมบับเว ประเทศซิมบับเว

* ฮาราเร

  

ซูดาน ประเทศซูดาน

* คาร์ทูม

  

แองโกลา ประเทศแองโกลา

* ลูอันดา

  

แซมเบีย ประเทศแซมเบีย

* ลูซากา

  

มอริเชียส ประเทศมอริเชียส

* มอริเชียส

  

เคนยา ประเทศเคนยา

* ไนโรบี

  

ตูนิเซีย ประเทศตูนิเซีย

* ตูนิส

ทวีปเอเชียและทวีปโอเชียเนีย
---------------------------

ออสเตรเลีย ประเทศออสเตรเลีย

* แอดิเลด
* บริสเบน
* เมลเบิร์น
* เพิร์ท
* ซิดนีย์

  

อินเดีย ประเทศอินเดีย

* อะห์มดาบาด
* บังกาลอร์
* เจนไน
* เดลี
* ไฮเดอราบาด
* โกชิ
* โกลกาตา
* มุมไบ
* ธิรุวานันทพุราม

  

นิวซีแลนด์ ประเทศนิวซีแลนด์

* ออคแลนด์
* ไครสต์เชิร์ช

  

ไทย ประเทศไทย

* กรุงเทพ-สุวรรณภูมิ
* ภูเก็ต

  

จีน ประเทศจีน

* ปักกิ่ง
* กวางโจว
* เซี่ยงไฮ้

  

ฟิลิปปินส์ ประเทศฟิลิปปินส์

* เซบูซิตี
* คลาร์ก
* มะนิลา

  

ศรีลังกา ประเทศศรีลังกา

* โคลัมโบ

  

อินโดนีเซีย ประเทศอินโดนีเซีย

* เดนปาซาร์
* จาการ์ตา

  

บังกลาเทศ ประเทศบังคลาเทศ

* ธากา

  

เวียดนาม ประเทศเวียดนาม

* ฮานอย
* โฮจิมินห์

  

ฮ่องกง ฮ่องกง ( จีน ประเทศจีน )

* ฮ่องกง

  

ปากีสถาน ประเทศปากีสถาน

* อิสลามาบาด
* การาจี
* ลาฮอร์
* เปศวาร์
* ซิอัลโกต

  

อัฟกานิสถาน ประเทศอัฟกานิสถาน

* คาบูล

  

มาเลเซีย ประเทศมาเลเซีย

* กัวลาลัมเปอร์
* ปีนัง

  

มัลดีฟส์ ประเทศมัลดีฟส์

* มาเล

  

ญี่ปุ่น ประเทศญี่ปุ่น

* โอซากา
* โตเกียว-นาริตะ
* โตเกียว-ฮาเนดะ

  

กัมพูชา ประเทศกัมพูชา

* พนมเปญ

  

เกาหลีใต้ ประเทศเกาหลีใต้

* โซล

  

เซเชลส์ ประเทศเซเชลส์

* เซเชลส์

  

สิงคโปร์ ประเทศสิงคโปร์

* สิงคโปร์

  

สาธารณรัฐจีน ไต้หวัน

* ไทเป

  

ประเทศพม่า ประเทศพม่า

* ย่างกุ้ง

ทวีปยุโรป
---------

**ซุคฮอย**

ทวีปอเมริกา
-----------

ตะวันออกกลาง
------------

อ้างอิง
-------

1. ↑  "All Emirates flight routes | Destinations". *Emirates* (ภาษาอังกฤษแบบบริติช).
**ไกรศร แสงอนันท์** หรือ **ไกรศร ลีละเมฆินทร์** เป็นนักแสดงชาวไทย

ประวัติ
-------

เป็นบุตรของนายสะอาด และนางมยุรี ลีละเมฆินทร์ มีพี่น้อง 6 คน เข้าสู่วงการบันเทิงขณะกำลังศึกษาอยู่ที่คณะรัฐศาสตร์ มหาวิทยาลัยรามคำแหง โดยการชักนำของผู้กำกับภาพยนตร์ "อนันต์ นนทชัย" โดยคำว่าอนันต์ในแสงอนันต์มาจากชื่อของ "อนันต์ นนทชัย" มีผลงานการแสดงราวปี พ.ศ. 2522-2527 โดยแสดงเรื่อง *รักนอกตำรา* คู่กับ เนาวรัตน์ ยุกตะนันท์ เป็นเรื่องแรก 

ในปี พ.ศ. 2527 ได้จดทะเบียนสมรสกับพุ่มพวง ดวงจันทร์ นักร้องเพลงลูกทุ่งชื่อดัง มีบุตรกับพุ่มพวงคือ สรภพ ลีละเมฆินทร์ ซึ่งเคยมีผลงานเพลงกับค่ายแกรมมีโกลด์ 1 ชุด

หลังจากที่พุ่มพวงเสียชีวิตในปี พ.ศ. 2535 ไกรสรและญาติของพุ่มพวงเกิดความขัดแย้งกันอย่างหนัก เรื่องมรดกและการแบ่งทรัพย์สินของพุ่มพวง ดวงจันทร์ สุดท้ายศาลได้สั่งให้ไกรสรและมารดาของพุ่มพวงเป็นผู้จัดการมรดกร่วมกัน ดูแลทรัพย์สินคนละส่วน หากพบว่าสมบัติใดพบหลังการแบ่งแล้ว จะยกให้สรภพลูกชายเพียงผู้เดียว

ไกรสรพาลูกไปศึกษาที่รัฐแคลิฟอร์เนีย สหรัฐอเมริกา เป็นเวลา 6 ปี จากนั้นกลับมาประเทศไทยในปี พ.ศ. 2547 ต่อมาในปี พ.ศ. 2551 ได้ออกรายการตีสิบพร้อมกับลูกชาย ดำเนินรายการโดยวิทวัส สุนทรวิเนตร์ มีเรทติ้งต่อเนื่องหลายสัปดาห์ เนื้อหาในรายการมีการโต้เถียงระหว่างไกรสรและลูกชายต่อกรณีการหนีออกจากบ้านของลูกชาย

กลางเดือนมิถุนายน 2552 นายสรภพ ลูกชายอุปสมบทให้พุ่มพวง โดยในวันครบรอบการเสียชีวิตของพุ่มพวง พระสรภพเกิดความขัดแย้งอย่างรุนแรงกับไกรสรและญาติของคุณพุ่มพวง โดยหลังสึกก้มกราบพื้นขอโทษครอบครัวกับเหตุการณ์ที่ผ่านมา พร้อมขอร้องพ่อให้ปล่อยตนไป ต่อมา 22 มิถุนายน นายไกรสรเปิดเผยว่าตัดสินใจฟ้องร้องคดีหมิ่นประมาทลูกชายตัวเอง

นอกจากนี้ไกรสร แสงอนันต์ ยังเคยเป็นประธานกลุ่มเชียงใหม่อารยะ แต่หลังจากมีเรื่องขัดแย้งกับลูกชายจึงลาออกจากการเป็นประธานกลุ่มเชียงใหม่อารยะ เมื่อ 23 มิถุนายน พ.ศ. 2552

ผลงานภาพยนตร์
-------------

* รักนอกตำรา (2522)
* เต่ากินผักบุ้ง (2523)
* เมียจำเป็น (2523)
* ดอกฟ้าและโดมผู้จองหอง (2524)
* ยอดดรุณี (2524)
* สามเสือสุพรรณ (2524)
* สาวน้อย (2524)
* แม่ศรีเรือน (2524)
* ทัดดาวบุษยา (2524)
* สร้อยฟ้าขายตัว (2524)
* สกาวเดือน (2524)
* ผึ้งแตกรัง (2524)
* สวัสดีคนสวย (2524)
* สุดปรารถนา (2524)
* แสนซน (2525)
* รักจั๊กจี้ (2525)
* สายเลือดเดียวกัน (2525)
* หัวใจดื้อรัก (2525)
* อีสาวทรหด (2525)
* 7 พระกาฬ (2526)
* เล่นไม่ยาก (2526)
* ไอ้ทุยลุยกรุง (2526)
* ไผ่ลำพอง (2526)
* เกล็ดแก้ว (2526)
* มนต์รักนักเพลง (2527)
* ไอ้หม่าลูกแม่ (2527)
* รักสุดหัวใจ (2527)
* ลูกสาวคนใหม่ (2527)
* เชลยรัก (2530)
* พรหมจารีสีดำ (2530)
* นาคี 2 (2561)

ละครโทรทัศน์
------------

* นางสาวยี่ส่าย (2533)
* บ้านสอยดาว (2539) รับบท อรรณพ
* บ้านบุษบาบัณ (2540) รับบท สล่า (รับเชิญ)
* มอม (2540)
* คืนของฉัน วันของเธอ (2540)
* เลือดสุพรรณ (2562) รับบท พ่อดวง

อ้างอิง
-------

1. ↑  แจ้งจับ "ไกรศร แสงอนันท์" หมาเป็นเหตุ
2. ↑  ไกรสร แสงอนันต์  thaifilmdb.com
3. ↑  พระเอก – ผู้ร้าย ตัวละครเดิมๆ?
4. ↑  ย้อนรำลึกถึงราชินีเพลงไทยลูกทุ่ง พุ่มพวง ดวงจันทร์ เก็บถาวร 2016-03-04 ที่ เวย์แบ็กแมชชีน thaifilm.com
5. ↑  ต้อย แอ็คเน่อร์, ตีสิบ-ไกรสร-น้องเพชรและวิทวัส เก็บถาวร 2009-07-03 ที่ เวย์แบ็กแมชชีน daradaily.com
6. ↑  "เพชร" สึกแล้ว กราบขอโทษครอบครัว วิงวอนขอให้ปล่อยตนไป[*ลิงก์เสีย*] ASTVผู้จัดการออนไลน์ 18 มิถุนายน 2552 12:20 น.
7. ↑  'ไกรสร'วอนจิตแพทย์ช่วย'ลูกเพชร'  dailynews.co.th
8. ↑  กลุ่มเกย์ยื่นมหาเถรฯ เชือดพระตุ๊ดเณรแต๋ว
9. ↑  ไกรสรโชว์สปิริต ลาออก เชียงใหม่อารยะ
**วิลเลียม เอ็ดเวิร์ด ฟิชต์เนอร์** (อังกฤษ: William Edward Fichtner; เกิดวันที่ 27 พฤศจิกายน ค.ศ. 1956) เป็นนักแสดงชาวอเมริกัน ผู้มีผลงานการแสดงอย่างมากมายทั้งทางภาพยนตร์และละครโทรทัศน์ รวมถึงการพากย์เสียงตัวละครในวีดีโอเกมต่าง ๆ โดยเขาเป็นที่รู้จักในแวดวงโทรทัศน์จากการแสดงบทเจ้าหน้าที่เอฟบีไอ "อเล็กซานเดอร์ มาโฮน" ในละครชุดเรื่อง *แผนลับแหกคุกนรก* ซีซัน 2–4 (ค.ศ. 2006–2009), บทเจ้าหน้าที่ตำรวจ "คาร์ลตัน ฮิกแมน" ใน *ครอสซิง ไลนส์ ทีมพิฆาตวินาศกรรมข้ามพรมแดน* ซีซัน 1–2 (ค.ศ. 2013–2014) นอกจากนี้เขายังร่วมแสดงบทบาทสมทบในภาพยนตร์ที่ประสบความสำเร็จหลายเรื่องเช่น *ฮีท คนระห่ำคน* (1995), *อุบัติการสัมผัสห้วงอวกาศ* (1997), *อาร์มาเก็ดดอน วันโลกาวินาศ* (1998), *โก ลุย..ลุยซะให้สะใจ* (1999), *เดอะ เพอร์เฟ็กต์ สตอร์ม มหาพายุคลั่งสะท้านโลก* (2000), *แบล็ค ฮอว์ก ดาว์น ยุทธการฝ่ารหัสทมิฬ* (2001), *คน...ผวา* (2004), *คู่สเก็ต...ลีลาสะเด็ดโลก* (2007), *ซิ่งโคตรเทพล้างบัญชีชั่ว* (2011), *เต่านินจา* (2014), *ปฏิบัติการตามหา สตีฟ แมคควีน* (2019)

อ้างอิง
-------

1. ↑  Faris, Anna (host) (2019-11-25). "Bill Fichtner". *Unqualified* (ภาษาอังกฤษ). เหตุการณ์เกิดขึ้นที่ 0:30. William Edward Fichtner—not a 'junior', my father's middle name was Frederick—...
2. ↑  "William Fichtner Biography (1956-)". FilmReference.com. สืบค้นเมื่อ June 18, 2013.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **วิลเลียม ฟิชต์เนอร์**

* วิลเลียม ฟิชต์เนอร์ ที่อินเทอร์เน็ตมูวีเดตาเบส

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* ISNI
* VIAF

 |
| ประจำชาติ | 
* ฝรั่งเศส
* BnF data
* เยอรมนี
* อิสราเอล
* สหรัฐ
* เช็กเกีย
* เนเธอร์แลนด์
* โปแลนด์

 |
| ประชาชน | 
* Deutsche Biographie

 |
| อื่น ๆ | 
* IdRef

 |
**แผ่พืชน์ เทพหัสดิน ณ อยุธยา** เป็นอดีตหัวหน้าพรรคไท ในปี พ.ศ. 2517 และรองหัวหน้าพรรคสัมมาชีพ-ช่วยชาวนา เป็นผู้แต่งเนื้อร้องและทำนองเพลงป่าไม้รำพัน ของมหาวิทยาลัยแม่โจ้ เพลงเกษตรรำพัน ของมหาวิทยาลัยเกษตรศาสตร์

ประวัติ
-------

นายแผ่พืชน์ เทพหัสดิน ณ อยุธยา เป็นบุตรของพลเอก พระยาเทพหัสดิน (ผาด เทพหัสดิน ณ อยุธยา) กับนางไปล่ เทพหัสดิน ณ อยุธยา มีพี่น้องร่วมบิดามารดา จำนวน 7 คน เขาจบการศึกษาจากแม่โจ้ รุ่น 2 สําเร็จการศึกษาอนุปริญญาเกษตรศาสตร์ จากมหาวิทยาลัยเกษตรศาสตร์ และเคยได้รับปริญญาเทคโนโลยีการเกษตรดุษฎีบัณฑิตกิตติมศักดิ์ สาขาวิชาส่งเสริมการเกษตร จากมหาวิทยาลัยแม่โจ้

การทำงาน
--------

นายแผ่พืชน์ เป็นอาจารย์สอนทางด้านวิชาเกษตรศาสตร์ ที่โรงเรียนเตรียมมหาวิทยาลัยเกษตรศาสตร์แม่โจ้ เชียงใหม่ ต่อมาได้จัดตั้งพรรคการเมืองขึ้น โดยขอให้พระช่วงเกษตรศิลปการ มาเป็นหัวหน้าพรรค ใช้ชื่อว่า "พรรคสัมมาชีพ-ช่วยชาวนา" และนายแผ่พืชน์ รับตำแหน่งรองหัวหน้าพรรค และได้ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 แต่ได้รับเลือกเพียง 1 คน คือ ล้วน เวกชาลิกานน เลขาธิการพรรค

ต่อมาได้ร่วมกับอาจารย์สมบัติ ธำรงธัญวงศ์ จัดตั้งพรรคการเมือง โดยใช้ชื่อว่า "พรรคไท" เคยส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้รับเลือกตั้งจำนวน 4 คน และได้เข้าร่วมรัฐบาลของหม่อมราชวงศ์คึกฤทธิ์ ปราโมช

สถานที่
-------

* อาคารแผ่พืชน์ มหาวิทยาลัยแม่โจ้

ลำดับสาแหรก
-----------

| ลำดับสาแหรกของแผ่พืชน์ เทพหัสดิน ณ อยุธยา |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | 16. พระยาราชภักดี (หม่อมราชวงศ์ช้าง เทพหัสดิน) |
|   |
|   |   |   |   |   |
|
|   | 8. พระยาไชยสุรินทร์ (หม่อมหลวงเจียม เทพหัสดิน) |   |
|   |
|   |   |   |   |   |   |   |   |
|
|
|
|
|
|   | 4. หลวงฤทธิ์นายเวร (พุด เทพหัสดิน ณ อยุธยา) |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 2. พระยาเทพหัสดิน (ผาด เทพหัสดิน ณ อยุธยา) |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 5. เลื่อนฤทธิ์ เทพหัสดิน ณ อยุธยา |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 1. **แผ่พืชน์ เทพหัสดิน ณ อยุธยา** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 3. ไปล่ เทพหัสดิน ณ อยุธยา |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |

อ้างอิง
-------

1. ↑  เพลงป่าไม้รำพัน
2. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2019-07-06. สืบค้นเมื่อ 2020-04-21.
3. ↑  บทเพลงแห่งความผูกพัน
4. ↑  "แผ่พืชน์ เทพหัสดิน ณ อยุธยา". คลังข้อมูลเก่าเก็บจากแหล่งเดิมเมื่อ 2021-08-19. สืบค้นเมื่อ 2021-08-19.
5. ↑   ประกาศกระทรวงมหาดไทย เรื่อง จดทะเบียนพรรคการเมือง ราชกิจจานุเบกษา เล่ม 86 ตอน 3 ง หน้า 20 7 มกราคม พ.ศ. 2512
6. ↑  ประกาศกระทรวงมหาดไทย เรื่อง การจัดตั้งพรรคการเมือง เก็บถาวร 2011-11-08 ที่ เวย์แบ็กแมชชีนราชกิจจานุเบกษา เล่ม 92 ตอนที่ 193 วันที่ 18 กันยายน 2517
**ยู ฮี-แจ** (เกาหลี: 유희재; ฮันจา: 柳熙宰; อังกฤษ: Yoo Hee-jae; เกิด 22 กุมภาพันธ์ พ.ศ. 2537) เป็นนักร้องและนักแสดงชาวเกาหลีใต้ เขาเปิดตัวในฐานะสมาชิกของ แมสค์ เมื่อวันที่ 19 สิงหาคม พ.ศ. 2559 ภายใต้ JJ Holic Media และ Lotus E&M ต่อมาวงก็ถูกยุบในวันที่ 18 ตุลาคม พ.ศ. 2563 ในปี พ.ศ. 2566 ฮีแจได้เข้าร่วมในรายการแข่งขันเรียลลิตี้ของเจทีบีซีชื่อ *พีคไทม์* ในชื่อทีม 7:00 ร่วมกับอีเร อดีตสมาชิกวงเดียวกัน และได้อันดับที่สอง ในเดือนพฤษภาคม ปี พ.ศ. 2566 ฮีแจ และ อีเร เซ็นสัญญาพิเศษกับ PCS Entertainment และเริ่มการเดินทางครั้งใหม่ในฐานะดูโอชื่อ เซเวนัส

ผลงานเพลง
---------

ดูเพิ่ม: เซเวนัส § ผลงานเพลง

ผลงานการแสดง
------------

### มิวสิควิดีโอ

| ปี ค.ศ. | นักร้อง | ชื่อเพลง | หมายเหตุ |
| --- | --- | --- | --- |
| 2016 | Sugarbowl | Leaned(기대를 낮출게) | นักแสดงในมิวสิควิดีโอ |
| 2017 | คิม กี-ฮย็อน | Dreams Gone Away(꿈이 떠나가다) | นักแสดงในมิวสิควิดีโอ |

อ้างอิง
-------

1. ↑  "슈가볼 기대를 낮출게 M/V". สืบค้นเมื่อ 2023-02-21.
2. ↑  "DIPHIN Crew 꿈이 떠나가다 - 김기현 싱글1집 MV 2017". สืบค้นเมื่อ 2023-02-21.

แหล่งข้อมูลอื่น
---------------
ที่ตั้งห้องแสดงรายการข่าวโทรทัศน์ ในเขตไมนทซ์-แลร์เชินแบร์ค เมืองไมนทซ์
***ฮ็อยเทอ*** (เยอรมัน: *heute* *"วันนี้"*) เป็นรายการข่าวโทรทัศน์ในช่องเยอรมัน (ZDF) ส่วนมากจะออกอากาศในเวลา 19:00 น. ให้ความสำคัญกับข่าวการเมืองจากประเทศเยอรมนี ยุโรป และทั่วโลก และข่าวประเภทวัฒนธรรม บันเทิง และข่าวกีฬา ที่มีผู้นำเสนอพิเศษช่วงข่าวพยากรณ์อากาศออกอากาศเวลา 19:22 น. หลังจากพักโฆษณา หน้าเข้าสู่รายการจะเป็นรูปนาฬิกาแอนะล็อก

การกระจายข่าวทางวิทยุ *ฮ็อยเทอ* ของเซ็ทเดเอ็ฟ และ *ทาเกิสเชา* ในเวลา 20:00 น. เป็นกระบอกเสียงหลักของโทรทัศน์สาธารณะเยอรมันเป็นโปรแกรมรายการข่าวภาคเย็น รายการข่าวของสองรายการนี้จะไม่มีโฆษณาคั่นรายการ

ประวัติ
-------

*ฮ็อยเทอ* ออกอากาศครั้งแรกเมื่อวันที่ 1 เมษายน ค.ศ. 1953 แต่ก่อนรายการออกอากาศตั้งแต่เวลา 19:30 น. ถึง 20:00 น. เมื่อวันที่ 1 กุมภาพันธ์ ค.ศ. 1965 รายการแบ่งเป็นสองช่วงคือ *ฮ็อยเทอ* (19:30–19:45 น.) และ *เทเมินเด็สทาเกิส* (รูปแบบ / พาดหัวข่าวของวัน) (19:45–20:00 น.) ตั้งแต่ 1 มกราคม ค.ศ. 1969 *เทเมินเด็สทาเกิส* ได้ยุติการออกอากาศ

ในปี ค.ศ. 1973 รายการได้ย้ายเวลาออกอากาศมาออกในเวลา 19:00 น. จนถึงปัจจุบัน

เอกลักษณ์ของรายการ
------------------

ก่อนเข้ารายการข่าว ในช่วง 5 วินาทีสุดท้ายก่อนเข้ารายการจะมีเสียงรหัสมอร์สว่า `···· · ··- - ·` แล้วมีตัวอักษร h-e-u-t-e ฉายขึ้นมา เริ่มใช้ตั้งแต่วันที่ 1 ตุลาคม ค.ศ. 1973 – 14 สิงหาคม ค.ศ. 1998 ซึ่งตั้งแต่วันที่ 15 กันยายน ค.ศ. 1998 – 16 กรกฎาคม ค.ศ. 2009 ได้บูรณาการที่มีเพลงใช้เสียงรหัสมอร์สผสมเสียงไทเทิลที่สถานีสร้างขึ้นเอง

ในวันที่ 17 กรกฎาคม ค.ศ. 2009 สตูดิโอเสมือนใหม่ออกมา มีกราฟิกที่ออกแบบใหม่และใช้เสียงรหัสมอร์สแบบใหม่และมีเสียงพูดเข้ารายการแทน

อ้างอิง
-------

1. ↑  "Redesigning the daily news". Eden-Spiekermann. คลังข้อมูลเก่าเก็บจากแหล่งเดิมเมื่อ 2010-01-05. สืบค้นเมื่อ 2015-10-22.

แหล่งข้อมูลอื่น
---------------

* เว็บไซต์อย่างเป็นทางการ
**เล ดึ๊ก อัญ** (เวียดนาม: *Lê Đức Anh*; 1 ธันวาคม พ.ศ. 2463 – 22 เมษายน พ.ศ. 2562) เป็นประธานาธิบดีสาธารณรัฐสังคมนิยมเวียดนามระหว่างเดือนกันยายน พ.ศ. 2535 - กันยายน พ.ศ. 2540 

อัญเกิดที่เมืองเว้เมื่อ พ.ศ. 2463 ในวัยหนุ่มเป็นคนงานในโรงงานและเข้าร่วมงานกับพรรคคอมมิวนิสต์ จากนั้นเป็นทหารจนกระทั่งเสร็จสิ้นสงครามเวียดนามและรวมชาติเวียดนามสำเร็จ ได้เป็นรัฐมนตรีช่วยว่าการกระทรวงกลาโหมใน พ.ศ. 2523 และมีบทบาทในการรุกรานกัมพูชา และได้เป็นรัฐมนตรีว่าการกระทรวงกลาโหมใน พ.ศ. 2529 นอกจากนั้น เขายังเป็นเจ้าหน้าที่อาวุโสของพรรคคอมมิวนิสต์เวียดนามคนแรกที่ไปเยือนจีนแผ่นดินใหญ่อย่างเป็นทางการหลังจากการเดินทางไปเยือนของโฮจิมินห์ใน พ.ศ. 2502

อ้างอิง
-------

* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548 หน้า 510 - 511

1. ↑  Profile of Lê Đức Anh[*ลิงก์เสีย*]
2. ↑  Nguyên Chủ tịch nước Lê Đức Anh từ trần (เวียดนาม)

| * ด
* ค
* ก
 ประธานาธิบดีแห่งสาธารณรัฐสังคมนิยมเวียดนาม |
| --- |
| 
* โตน ดึ๊ก ทั้ง
* เหงียน หืว เถาะ1
* เจื่อง จิญ2
* หวอ จี๊ กง2
* เล ดึ๊ก อัญ
* เจิ่น ดึ๊ก เลือง
* เหงียน มิญ เจี๊ยต
* เจือง เติ๊น ซาง
* เจิ่น ดั่ย กวาง
* *ดั่ง ถิ หง็อก ถิ่ญ*1
* เหงียน ฟู้ จ่อง
* เหงียน ซวน ฟุก
* *หวอ ถิ อั๊ญ ซวน*1
* หวอ วัน เถือง

 |
| 
* 1รักษาการ
* 2ในตำแหน่งประธานคณะมนตรีแห่งรัฐ

 |
**ดับเบิ้ล(ดับเบิ้ล/มิดไนท์ พาราไดซ์/มิลกี้ เวย์ ~คิมิโนะอุตะ~)** (ญี่ปุ่น: DOUBLE; โรมาจิ: *ダブル*; ทับศัพท์: Daburu) เป็นซิงเกิลภาษาญี่ปุ่นลำดับที่ 10 ของโบอาในรูปแบบของทริปเปิ้ล เอ ไซด์ ซิงเกิล วางขายเมื่อวันที่ 22 ตุลาคม พ.ศ. 2546 และเป็นซิงเกิลแรกของโบอาที่ร้องเป็นภาษาเกาหลี เปิดตัวสัปดาห์แรกที่อันดับ 2 ของออริกอนชาร์ต และมียอดขายรวมมากกว่า 82,000 แผ่น โดยมิวสิควิดีโอเพลงนี้ได้รับรางวัล Best Dance Video ในงาน MTV Video Music Awards Japan 2004 ที่ประเทศญี่ปุ่น

ทั้งเพลง DOUBLE เป็นเพลงประกอบโฆษณารถยนต์ของฮอนด้า ส่วนเพลง Midnight Parade เป็นเพลงประกอบโฆษณาแม็คดาดิเมียช็อคโกแล็ตของลอตเต้ และเพลง Milky Way ~คิมิโนะอุตะ~ เป็นเพลงที่ใช้ในการถ่ายทอดสดกีฬารักบี้ชิงแชมป์โลกปี 2003 ของสถานีโทรทัศน์ทีวีโตเกียว

รายชื่อเพลง
-----------

### เวอร์ชันญี่ปุ่น

1. DOUBLE
2. Midnight Parade
3. Milky Way ～君の歌～
4. DOUBLE -Instrumental-
5. Midnight Parade -Instrumental-
6. Milky Way ～君の歌～ -Instrumental-

### เวอร์ชันเกาหลี

1. Double
2. 이별풍경-Always
3. Milky Way (Club Remix)
4. Double (Instrumental)
5. 이별풍경-Always　(Instrumental)

ชาร์ต
-----

ออริกอนชาร์ต (ในญี่ปุ่น)

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 22 ตุลาคม 2003 | Oricon Daily Singles Chart | #2 |  |  |  |
| 22 ตุลาคม 2003 | Oricon Weekly Singles Chart | #2 | 42,216 | 82,000 |  |
| 22 ตุลาคม 2003 | Oricon Monthly Singles Chart |  |  | 82,000 |  |
| 22 ตุลาคม 2003 | Oricon Yearly Singles Chart |  |  | 82,000 |  |
เซอร์วิลเลียม เวอร์สลีย์ (อังกฤษ: William Worsley) เกิดเมื่อวันที่ 5 เมษายน 2433 ณ ยอร์กเชอร์ เป็นบุตรชายของ วิลเลียม เวอร์สลีย์ที่ 3 กับ ออกัสตา แมรี ชิลล์เวส บาว์น เขาเป็นเศรษฐีที่ดินแห่งอังกฤษและเป็นมือสมัครเล่นคริกเกต โดยตระกูลของเขานั้นถือว่าเป็นผู้ดีเก่า โดยเป็นหลานของอาร์ทิงตัน เวอร์สลีย์ เศรษฐีใหญ่แห่งภูมิภาคยอร์กเชอร์ ในช่วงสงครามโลกครั้งที่หนึ่ง เขาทำหน้าที่เป็นนายทหารราบและได้รับบาดเจ็บจากการสู้รบ ก่อนจะถูกจับเป้นเชลย เขาดำรงตำแหน่งเป็นลอร์ดยอร์กและเชอร์ยอร์กตั้งแต่ปี 2494-2508

แต่งงาน
-------

เขาได้แต่งงานกับ จอยซี่ มอร์แกน บรุนเนอร์ เมื่อวันที่ 20 พฤษภาคม 2467 มีบุตร-ธิดาดังนี้

1. มาร์คัส เวอร์สลีย์
2. จอร์จ โอลีเวอร์ เวอร์สลีย์
3. จอห์น เวอร์สลีย์
4. แคทเธอรีน ดัชเชสแห่งเคนต์

มือสมัครเล่นคริกเกต
-------------------

เขาเป็นกัปตันสโมสรคริกเก็ตยอร์กเชียร์ในปี พ.ศ. 2471 และ 2472 ฤดูกาลเดียวของคริกเกตชั้นหนึ่ง เขาไม่สามารถรับตำแหน่งนายทหารในปี พ.ศ. 2467 ได้เนื่องจากความตั้งใจทางธุรกิจ ต่อมาเขาเป็นประธานแห่งยอร์กเชียร์เคาน์ตี้คริกเก็ตคลับจาก พ.ศ. 2503 จนถึงปี 2516 และดำรงตำแหน่งประธาน MCC ในปี พ.ศ. 2505

เขาเสียชีวิตในปี พ.ศ. 2516 ด้วยโรคชรา สิริอายุรวม 83 ปี

อ้างอิง
-------

* Cricinfo Profile
* Cricket Archive Statistics
* Wisden obituary
ป้อมวิไชยประสิทธิ์
**ป้อมวิไชยประสิทธิ์** เป็นป้อมปราการเก่าแก่ ริมแม่น้ำเจ้าพระยา ตั้งอยู่บนฝั่งแม่น้ำเจ้าพระยาด้านตะวันตก ทางเหนือของปากคลองบางหลวง (คลองบางกอกใหญ่) ปัจจุบันอยู่ในบริเวณกองบัญชาการกองทัพเรือ พระราชวังเดิม ถนนอรุณอมรินทร์ เขตบางกอกใหญ่ กรุงเทพมหานคร

ป้อมวิไชยประสิทธิ์เดิมเป็นป้อมหอรบตั้งอยู่มุมกำแพงเมืองบางกอก (ธนบุรี) ถูกสร้างขึ้นในสมัยกรุงศรีอยุธยาเพื่ออารักขาปากแม่น้ำ ซึ่งเป็นเส้นทางการค้าขายสำคัญ คาดว่าป้อมนี้ถูกสร้างขึ้นก่อนรัชสมัยของสมเด็จพระนารายณ์มหาราช โดยอาจมีชาวโปรตุเกสช่วยออกแบบ

ในสมัยสมเด็จพระนารายณ์ ได้ทรงให้ปรับปรุงและสร้างป้อมเมืองบางกอกขึ้นใหม่ โดยอาจดำเนินการตามคำกราบบังคมทูลของเจ้าพระยาวิชเยนทร์ (คอนสแตนติน ฟอลคอน) การออกแบบและควบคุมการก่อสร้างป้อมทำโดยมองซิเออร์เดอ ลา มาร์ นายช่างชาวฝรั่งเศสผู้มีบทบาทในการก่อสร้างป้อมปราการหลายแห่งสมัยสมเด็จพระนารายณ์ โดยคุณพ่อ โทมัสโซ วัลกวาเนรา บาทหลวงคณะเยสุอิตชาวอิตาเลียน เป็นที่ปรึกษาด้านวิศวกรรม ลา มาร์ได้วางแผนก่อสร้างป้อมดาวตามแบบตะวันตกทั้งสองฝั่งแม่น้ำ มีโซ่ขึงกั้นแม่น้ำเพื่อป้องกันเรือเข้าออก แต่มีเพียงป้อมฝั่งตะวันออกที่ได้สร้างจนสำเร็จ ก่อนจะเกิดการปฏิวัติเมื่อปลายแผ่นดินสมเด็จพระนารายณ์ และถูกรื้อลงในสมัยรัตนโกสินทร์ (บางแหล่งกล่าวว่ารื้อลงในสมัยสมเด็จพระเพทราชา) ป้อมวิไชยประสิทธิ์จึงยังคงรูปลักษณ์เดิมอยู่

ป้อมทั้งสองฝั่งแม่น้ำนี้ แหล่งข้อมูลบางแหล่งระบุชื่อป้อมฝั่งตะวันออกว่า **ป้อมวิไชยเยนทร์** และฝั่งตะวันตกว่าป้อมวิไชยประสิทธิ์ ขณะที่บางแหล่งเรียกรวมกันว่าป้อมวิไชยเยนทร์หรือ **ป้อมบางกอก** และระบุว่าต่อมาเมื่อสมเด็จพระเจ้าตากสินมหาราชทรงสถาปนากรุงธนบุรีเป็นราชธานี ได้ทรงสร้างพระราชวังขึ้นบริเวณป้อมฝั่งตะวันตก พร้อมกับปรับปรุงป้อมพระราชทานนามว่า "ป้อมวิไชยประสิทธิ์"

ป้อมวิไชยประสิทธิ์มีสถาปัตยกรรมเป็นป้อมก่ออิฐฉาบปูน มีกำแพงรูปแปดเหลี่ยม 2 ชั้น สร้างขนานกัน กำแพงชั้นในมีหอคอยกลมทรงสอบสองหลัง ตั้งอยู่บนกำแพงตรงมุมด้านทิศเหนือ และทิศใต้ 

ปัจจุบันป้อมวิไชยประสิทธิ์อยู่ในความดูแลของกองทัพเรือไทย ใช้เป็นที่ยิงสลุตในพระราชพิธีสำคัญต่าง ๆ และมีการติดตั้งเสาธงบริเวณทางเข้าป้อมทางทิศตะวันตกตรงกำแพงชั้นใน เพื่อชักธงราชนาวีและธงผู้บัญชาการทหารเรือ

อ้างอิง
-------

1. 1 2  พิพัฒน์ กระแจะจันทร์. (2560). การค้าในการเมือง กับ มองซิเออร์ เดอ ลามาร์ วิศวกรฝรั่งเศสผู้ออกแบบป้อมกำแพงเมืองในรัชสมัยสมเด็จพระนารายณ์. *วิจิตรศิลป์*. 8(2): 185-264. .
2. ↑  160ปี ของคณะเยสุอิต ในกรุงศรีอยุธยา
3. ↑  "สถานที่ท่องเที่ยว : ป้อมวิไชยประสิทธิ์". คลังข้อมูลเก่าเก็บจากแหล่งเดิมเมื่อ 2009-09-06. สืบค้นเมื่อ 2009-04-19.

แหล่งข้อมูลอื่น
---------------

* แผนที่และภาพถ่ายทางอากาศของ ป้อมวิไชยประสิทธิ์
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°44′32″N 100°29′27″E﻿ / ﻿13.742199°N 100.4907846°E﻿ / 13.742199; 100.4907846
**ดัชเชสไอลีคาแห่งอ็อลเดินบวร์ค** ชื่อเต็มในภาษาเยอรมันว่า Eilika Helene Jutta Clementine Herzogin von Habsburg-Lothringen สกุลเดิม von Oldenburg เป็นภริยาของเกออร์ค ฟ็อน ฮาพส์บวร์ค ประสูติเมื่อวันที่ 22 สิงหาคม พ.ศ. 2515 ณ เมืองแบด เซเกเบิร์ก อ็อลเดินบวร์ค ประเทศเยอรมนี เป็นธิดาคนโตในดยุกโยฮันน์แห่งอ็อลเดินบวร์คและเคาน์เตสอิลคาแห่งออร์เทนบูร์ก 

หลังจากสำเร็จการศึกษาระดับมัธยมเมื่อปีพ.ศ. 2535 ได้ศึกษาต่อระดับปริญญาในสาขาประชาสัมพันธ์และเลขานุการในต่างประเทศ หลังจากนั้น พระองค์ทำงานในบริษัทคอมพิวเตอร์ในเมืองมิวนิก ประเทศเยอรมนี อีก 3 ปีต่อมา ก็พบและรู้จักกับเกออร์ค ฟ็อน ฮาพส์บวร์ค

ดัชเชสไอลีคาและเกออร์คเข้าพิธีหมั้นเมื่อเดือนกุมภาพันธ์ พ.ศ. 2540 ณ เมืองออล์โธสไตน์ ประเทศเยอรมนี จากนั้นเดินทางไปประเทศฮังการี ซึ่งในขณะนั้นเกออร์คเป็นทูตของสหภาพยุโรป ทั้งสองเข้าพิธีสมรสเมื่อวันที่ 18 ตุลาคม พ.ศ. 2540 ที่มหาวิหารนักบุญสเทเฟน กรุงบูดาเปสต์ ประเทศฮังการี โดยอาร์ชบิชอปอิสท์แวน เซเรเจลี ทั้ง ๆ ที่เป็นนับถือนิกายโปรเตสแตนต์ และเกออร์คเป็นนับถือนิกายคาทอลิก

ทั้งสองมีธิดา 2 คนและบุตร 1 คน ดังนี้

* โซเฟีย ฮาพส์บวร์ค-โลทริงเงิน เกิดเมื่อวันที่ 12 มกราคม พ.ศ. 2544
* อิลดีโก ฮาพส์บวร์ค-โลทริงเงิน เกิดเมื่อวันที่ 6 มิถุนายน พ.ศ. 2545
* คารอลี-คอนสตันติน ฮาพส์บวร์ค-โลทริงเงิน เกิดเมื่อวันที่ 20 กรกฎาคม พ.ศ. 2547
***โดกิ โดกิ ลิเทอเรเจอร์ คลับ!*** (อังกฤษ: *Doki Doki literature Club!*, แปลว่า ตึกตัก ชมรมวรรณกรรม!) เป็นวิชวลโนเวลฟรีแวร์สัญชาติอเมริกันที่สร้างโดยทีมซัลวาโต (Team Salvato) สำหรับไมโครซอฟท์ วินโดวส์, โอเอสเทน และลินุกซ์ แต่เดิมมีการแจกจ่ายเกมผ่านเว็บไซต์ itch.io และแจกจ่ายบนสตีมในภายหลัง เนื้อเรื่องถูกนำเสนอผ่านนักเรียนมัธยมปลายผู้หนึ่งที่เข้าร่วมชมรมวรรณกรรมของโรงเรียน ซึ่งพยายามเกี้ยวสมาชิกคนหนึ่งของชมรม *โดกิ โดกิ ลิเทอเรเจอร์ คลับ!* นำเสนอโครงเรื่องที่ต่างจากแบบแผนของเกมจำลองการออกเดตแบบดั้งเดิมที่มีฉากจบหลายแบบ และฉากคั่นที่สามารถปลดล็อกได้สำหรับตัวละครหลักแต่ละตัว แม้ว่ารูปลักษณ์จะดูเหมือนเกมจำลองการออกเดตที่อิ่มไปด้วยความร่าเริง แต่แท้จริงแล้วกลับเป็นเกมสยองขวัญเชิงจิตวิทยาที่มีการทำลายกำแพงที่สี่อยู่มากมาย

เกมถูกพัฒนาในช่วงเวลาประมาณสองปีโดยทีมที่นำโดย แดน ซัลวาโต โดยก่อนหน้านั้นเป็นรู้จักกันสำหรับตัวปรับแต่งเกม (mod) ที่เขาสร้างขึ้นเป็นส่วนหนึ่งของโปรเจกต์เอ็ม (*Project M*) จากคำกล่าวของซัลวาโต แรงบันดาลใจสำหรับการสร้างเกมมาจากความรู้สึกที่มีต่ออนิเมะ และความหลงใหลในประสบการณ์เหนือจริงและไม่มั่นคง เมื่อเกมถูกปล่อยออกมา*โดกิ โดกิ ลิเทอเรเจอร์ คลับ!* ได้รับความสนใจในแง่บวกอย่างยิ่งสำหรับการใช้องค์ประกอบเพื่อสร้างความสยองขวัญและการออกจากขนบเดิมของเกมแนววิชวลโนเวล นอกจากนี้ยังเป็นแรงบันดาลใจให้กับอินเทอร์เน็ตมีมจำนวนหนึ่ง และได้รับยอดติดตามบนอินเทอร์เน็ตเป็นอย่างสูง

เกมการเล่น
----------

เช่นเดียวกันกับวิชวลโนเวลปกติ แต่จะมีการเพิ่มส่วนให้เลือกคำเขียนวรรณกรรม ทุกวันที่เล่นหลังจากกลับบ้าน โดยให้เลือกคำที่ตัวละครที่ชอบได้ถูกใจ และหลังจากเกมเริ่มแสดงการทำงานผิดพลาด

เนื้อเรื่อง
-----------

ตัวละครผู้เล่นซึ่งผู้เล่นสามารถตั้งชื่อเองได้ได้ถูก Sayori เพื่อนวัยเด็กให้เข้าร่วมชมรมวรรณกรรมในโรงเรียน โดยในชมรมมีตัวละครหญิงอีกสามตัวคือ Natsuki, Yuri และหัวหน้าชมรม Monika โดยตัวละครผู้เล่นจะได้ทำกิจกรรมต่างๆร่วมกันเช่น เขียนวรรณกรรมและมาแลกเปลี่ยนกัน
โดยหลังจากเล่นไประยะหนึ่ง ตัวละครผู้เล่นจะได้เข้าไปบ้านของ Sayori เมื่อผู้เล่นเข้าไปที่บ้านของ Sayori และได้เจอบางสิ่งบางอย่าง และแล้วตัวเกมก็ไม่เหมือนเดิมอีกต่อไป และเมื่อผู้เล่นเริ่มมาถึงตอนจบของเกม ผู้เล่นจะได้พบ Monika ออกมาต้อนรับผู้เล่นและผู้เล่นจะได้รู้ว่า Monika ลบไฟล์เพื่อนๆ ของเธอ และเป็นเหตุที่ทำให้ตัวเกมเปลี่ยนแปลงไปและ Monika ยังบอกอีกว่า เธอรู้ว่าเธอเป็นแค่ตัวละครในเกม และไม่ว่าผู้เล่นจะพยายามเข้าเกมซักกี่ครั้ง ผู้เล่นก็จะเจอกับ Monika ออกมาต้อนรับผู้เล่นเช่นเดิม วิธีจบเกมคือผู้เล่นต้องไปลบไฟล์ที่มีชื่อว่า Monika และหลังที่ผู้เล่นลบไฟล์ของเธอแล้ว เธอจะเสียใจมากแต่เธอก็ยังบอกว่า เธอยังรักผู้เล่นอยู่ เมื่อผู้เล่นกลับมาเข้าเกมใหม่ ผู้เล่นจะได้พบกับ Sayori, Natsuki และ Yuri แต่ผู้เล่นจะได้ไม่พบ Monika อีก และในตอนจบ ผู้เล่นจะได้ฟังเพลงและโน้ตของ Monika ที่ทำให้ผู้เล่นอีกด้วย
สวนญี่ปุ่น
**สวน** หมายถึง บริเวณที่ปลูกต้นไม้เป็นจำนวนมาก โดยมากมักเป็นภายนอกอาคาร สำหรับเพื่อการแสดง เพาะปลูก และเพื่อให้ความเพลิดเพลิน สวนอาจเป็นทั้งสวนธรรมชาติหรือทำจากวัสตุที่มนุษย์สร้างขึ้น สวนโดยทั่วไปเช่นสวนตามบ้านพักอาศัย ส่วนสวนที่จำลองบรรยากาศธรรมชาติในสวนสัตว์ เรียกว่า สวนสัตว์ป่า (zoological garden) 

สวนตามธรรมเนียมของตะวันออก อย่างเช่น สวนเซ็น มักใช้พืชอย่างเช่น parsley ส่วนสวนแบบ Xeriscape จะใช้พื้นท้องถิ่นที่ไม่ต้องการน้ำหรือสิ่งที่สิ้นเปลือง แต่ยังคงได้รับประโยชน์จากสภาพแวดล้อมสวน สวนอาจจะมีการเสริมสร้างด้วยโครงสร้าง อย่างเช่น สิ่งก่อสร้างตกแต่ง หรือ ฟอลลีย์ รวมถึงส่วนประกอบเกี่ยวกับน้ำ อย่างเช่น น้ำพุ บ่อน้ำ (อาจมีปลาหรือไม่มีก็ได้) น้ำตกหรือลำธาร รูปปั้น ซุ้มไม้ โครงไม้ระแนง และอื่น ๆ

สวนบางสวนมีจุดประสงค์เพื่อการตกแต่งโดยเฉพาะ ขณะที่ในบางสวนการให้ผลผลิต พืชสวนครัว สวนที่ผลิตพืชผลในฟาร์ม จะมีขนาดเล็กกว่าฟาร์ม และมักมีจุดประสงค์เพื่อความเพลิดเพลิน งานอดิเรกมากกว่าผลิตเพื่อขาย สวนดอกไม้จะรวมไม้ดอกที่มีความแตกต่างทางด้าน สีสัน ความสูง พื้นผิว และกลิ่นหอม เพื่อให้น่าสนใจและความสุข

การจัดสวนเป็นกิจกรรมสำหรับการปลูกพืชและบำรุงรักษาสวน สามารถทำโดยมือสมัครเล่นและนักจัดสวนมืออาชีพ ภูมิสถาปัตยกรรมเกี่ยวข้องกับวิชาชีพในการออกแบบพิเศษสำหรับสาธารณะและลูกค้า

อ้างอิง
-------

1. ↑  พจนานุกรมฉบับราชบัณฑิตยสถาน พ.ศ. 2542
2. ↑  *Garden history : philosophy and design, 2000 BC--2000 AD*, Tom Turner. New York: Spon Press, 2005. ISBN 0-415-31748-7
3. ↑  *The earth knows my name : food, culture, and sustainability in the gardens of ethnic Americans*, Patricia Klindienst. Boston: Beacon Press, c2006. ISBN 0-8070-8562-6

จัดสวน เก็บถาวร 2014-07-10 ที่ เวย์แบ็กแมชชีน


วิกิมีเดียคอมมอนส์มีสื่อที่เกี่ยวข้องกับ **สวน**